ທ່ານ ແຄຣີ ເຈລະຈາ ເລື້ອງຄວາມສຳຄັນ ໃນການຕໍ່ສູ້ ກັບກຸ່ມກໍ່ການຮ້າຍ ຮ່ວມກັບອີຈິບ 
ທ່ານ ແຄຣີ ພວ​ມ​ເດີນທາງຢ້ຽມຢາມ 5 ປະ​ເທດ​ໃນ​ຕາ​ເວັນ​ອອກ​ກາງ ​ແລະ ​ເອ​ເຊຍຕາ​ເວັນ​ອອກສຽງ​ໃຕ້ ເພື່ອເຈລະຈາ ເລື້ອງຄວາມໝັ້ນຄົງ ໃນຂົງເຂດ ແລະ ການຕໍ່ສູ້ກັບກຸ່ມກໍ່ການຮ້າຍ.
ລັດຖະມົນຕີຕ່າງປະເທດ ທ່ານ ຈອນ ແຄຣີ ໄດ້ເນັ້ນໃຫ້ເຫັນ ຄວາມສຳຄັນ ຂອງການພົວພັນ ລະຫວ່າງ ອີຈິບ ແລະ ສະຫະລັດ ພ້ອມດ້ວຍ ບົດບາດທີ່ສຳຄັນຂອງອີຈິບ ຢູ່ໃນຕາເວັນອອກກາງ ໃນຂະນະທີ່ທ່ານ ໄດ້ພົບປະກັບລັດຖະມົນຕີຕ່າງປະເທດ ອີຈິບ ທ່ານ Sameh Shoukri ໃນວັນອາທິດມື້ນີ້ ຢູ່ໃນຖະແຫລງການ ກ່າວເປີດກອງປະຊຸມເຈລະຈາ ທີ່ນະຄອນ ຫຼວງ ໄຄໂຣ ທ່ານ ແຄຣີ ກ່າວວ່າ ທັງສອງຝ່າຍຈະປຶກສາຫາລືກັນ ເລື້ອງການຂົ່ມຂູ່ໂດຍພວກກຸ່ມລັດອິສລາມ ແລະວ່າ ອີຈິບ   ໃນການຕໍ່ສູ້ກັບລັດທິຫົວ ຮຸນແຮງຈັດນັ້ນ ທ່ານໄດ້ເນັ້ນຢ້ຳ ເຖິງຄວາມຕ້ອງການໃຫ້ມີແຜນຍຸດທະສາດ ຕໍ່ຕ້ານການກໍ່ການຮ້າຍ ທີ່ໄດ້ຮັບການສະໜັບສະໜູນ ຈາກບັນດາຜູ້ສຳຄັນທາງດ້ານສາສະໜາ ປັນຍາຊົນ ແລະ ພົນລະເມືອງ ຜູ້ທີ່  ນັ້ນ ທ່ານ ແຄຣີ ຍັງຈະໄດ້ປຶກສາຫາລື ບົດບາດຂອງລັດຖະບານ ໂດຍກ່າວວ່າ ຈະຕ້ອງສ້າງ ຄວາມໄວ້ເນື້ອເຊື່ອໃຈ ລະຫວ່າງ ອຳນາດການປົກຄອງ ແລະ ພົນລະເມືອງ ແລະວ່າ ຍິ່ງ ປະຊາຊົນມີຄວາມພາກພູມໃຈ ຫຼາຍຊ່ຳໃດ ຕໍ່ສະຖາບັນຕ່າງໆນັ້ນ ສະຖາບັນເຫຼົ່ານັ້ນ ກໍຍິ່ງຈະມີປະສິດທິພາບຫຼາຍຂຶ້ນ ທ່ານ ແຄຣີ ມີກຳນົດຈະພົບປະກັບ ປະທານາທິບໍດີອີຈິບ ທ່ານ Abdel Fattah el-Sissi ຕາມທີຫລັງ ບັນດາ ເຈົ້າໜ້າທີ່ສະຫະລັດ ກ່າວວ່າ ກອງປະຊຸມດັ່ງກ່າວ ແມ່ນແນເປົ້າໝາຍໃສ່ ເພື່ອເລີ້ມ ດຳເນີນງານຄືນ ພາຄີຍຸດທະສາດກັບອີຈິບ ທີ່ໄດ້ຊັກຊ້າລົງ ຈົນເກືອບເຖິງຂັ້ນຢຸດເຊົາ ຍ້ອນຄວາມກັງວົນດ້ານສິດທິມະນຸດຂອງສະຫະລັດ ທີ່ພົວພັນເຖິງການຂັບໄລ່ອອກຈາກ ຕຳແໜ່ງຂອງປະທານາທິບໍດີ Mohamed Morsi ໃນເວລານັ້ນ ໂດຍທະຫານ ເມື່ອປີ 2013 ເມື່ອອາທິດແລ້ວນີ້ ສະຫະລັດໄດ້ປະກາດ ການນຳສົ່ງເຮືອບິນລົບ F-16 ຈຳນວນ 8 ລຳ ໃຫ້ແກ່ອີຈິບ ທີ່ເປັນສ່ວນໜຶ່ງຂອງການຊ່ວຍເຫຼືອທາງດ້ານທະຫານປະຈຳປີ ມູນຄ່າ 1 ຕື້ 3 ຮ້ອຍລ້ານໂດລາ ທ່ານ ແຄຣີ ກ່າວໃນວັນອາທິດມື້ນີ້ ວ່າ ສະຫະລັດ ຈະສືບຕໍ່ສະໜອງ ການຝຶກແອບທາງ ດ້ານທະຫານ ໃຫ້ແກ່ອີຈິບ ແລະ ຍັງໄດ້ສະແດງຄວາມຊົມເຊີຍ ຕໍ່ບົດບາດຂອງອີຈິບ ໃນ ພາລະກິດ ການໂຈມຕີທາງອາກາດຕໍ່ຕ້ານພວກນັກຕໍ່ສູ້ລັດອິສລາມ ທີ່ນຳພາກຸ່ມແນວໂຮມ ໂດຍສະຫະລັດນັ້ນ ລັດຖະມົນຕີຕ່າງປະ ເທດ ແຄຣີ ພວມເດີນທາງຢ້ຽມຢາມ 5 ປະເທດໃນຕາເວັນອອກກາງ ແລະ ເອເຊີຍຕາເວັນອອກສຽງໃຕ້ ຫຼັງຈາກປະເທດອີຈິບ ທ່ານ ແຄຣີ ແມ່ນມີກຳນົດທີ່ຈະ ເດີນທາງໄປຍັງ ປະເທດ ກາຕ້າເພື່ອພົບປະກັບ ສະພາການຮ່ວມມືເຂດອາວເປີເຊຍ ຈາກ ຫົກປະເທດ ບ່ອນທີ່ການເຈລະຈາ ຈະລວມທັງການເພັ່ງເລັງໃສ່ ເລື້ອງຂໍ້ຕົກລົງສາກົນ ເພື່ອ ບັນທອນໂຄງການນິວເຄລຍຂອງອີຣ່ານ